***MALA ODBOJKA ZA OSNOVNE ŠOLE***

Igra se po pravilih kot je za klube OZS na dva dobljena niza, če je v nizih ena proti ena, se tudi tretji niz igra do 25 ali do dve razlike.

**Celotno igrišče je velikosti 14 m x 7 m,** mreža ga razmejuje na dve igralni polji 7 m x 7 m. Na treh metrih mora biti označena črta napadalnega polja. Višina mreže za učence in učenke je 210 cm in mora imeti antene. Igra se z žogami MIKASA - MVA 310 L. Ekipo sestavlja najmanj osem in največ dvanajst igralcev (medalj je dvanajst). Postavo v polju sestavljajo štirje igralci, ki igrajo v conah (C 1) zadaj na sredini, (C 2) desno, (C 3) spredaj na sredini in (C 4) levo. Igralec v C 3 je podajalec in samo on lahko blokira, tretjo žogo pa sme usmeriti proti nasprotnemu polju le, če je žoga v trenutku dotika pod zgornjim robom mreže. Igralci igrajo v svojih conah, rokade niso dovoljene. Obvezen je spodnji servis. Servira igralec v C 1, ki lahko izvede tudi napadalni udarec le izza trimetrske napadalne črte. Prepovedan je sprejem servisa z zgornjim odbojem (s prsti), prepovedan je tudi odboj z odprto dlanjo (eno ali dvema). Po sprejemu servisa je obvezno izvesti še drugi dotik. Sodnik v primeru prve žoge preko mreže pokaže znak za napako pri udarcu iz druge linije.

V drugem nizu igrajo igralci, ki niso igrali v prvem nizu. V možnem tretjem nizu lahko igrajo samo igralci, ki so nastopili v prvem nizu, kot rezerva lahko nastopi en igralec iz drugega niza in igralci, ki niso nastopili v prvih dveh nizih. V prvih dveh nizih so na voljo štiri menjave, v tretjem šest. V vsakem nizu sta na voljo dva time outa.

Tekmovalci tekmujejo v enotnem zgornjem delu dresa, v kratkih hlačkah, oštevilčenje dresov ni nujno, na pozdravu so zgornji dresi zatlačeni za hlačke. Tekmovalci so zdravstveno na svojo odgovornost in sami skrbijo za svoje stvari. Poskrbljeno naj bo za semafor in zapisnikarja, zapisnike prinese sodnik.

Marec 2018 Martin Lever